קייסי אנדרקאבר

קייסי אנדרקאבר (באנגלית: K.C. Undercover; בתרגום חופשי: "קייסי הסמויה") היא קומדיית מצבים של ערוץ דיסני ששודרה לראשונה ב-18 בינואר 2015. משתתפים בה: זנדאיה, ורוניקה דאן, קמיל מקפאדן, טריניטי סטוקס, תמי תאוסנד וקאדים הרדיסון. הסדרה עלתה בערוץ דיסני ישראל ב-7 ביולי 2015. בעונה הראשונה היו 27 פרקים, והיא נגמרה ב-24 בינואר 2016 ובישראל ב-1 במרץ 2016. ב-15 במאי 2015, אתר TVLine דיווח על חידוש הסדרה לעונה שנייה. העונה עלתה ב-6 במרץ 2016 בארצות הברית ובישראל ב-13 ביולי 2016. העונה הסתיימה ב-13 בינואר 2017 בארצות הברית ובישראל ב-5 באפריל 2017. ב-1 באוגוסט 2016, המגזין פיפל דיווח על כך שהסדרה חודשה לעונה שלישית. העונה עלתה בארצות הברית ב-7 ביולי 2017 וב-31 באוגוסט 2017 בישראל. בוושינגטון די. סי., קייסי קופר, תלמידה בבית ספר תיכון, גאונה במתמטיקה ובעלת חגורה שחורה בקרטה, מגלה שהוריה הם מרגלים כשהם מגייסים אותה להצטרף אליהם לעבודה בסוכנות הממשלתית הסודית, הארגון. עתה, כשיש ברשותה את הגאדג'טים החדישים ביותר לריגול, יש לקייסי הרבה מה ללמוד על להיות מרגלת, כולל לשמור בסוד את העבודה החדשה שלה מחברתה הטובה מריסה. ביחד, קייסי והוריה, קרייג וקירה, ואחיה הקטנים, ארני וג'ודי (רובוט דמוי אדם), מנסים לאזן בין שגרת חיי משפחה בעת עבודה במשימות ריגול, קרוב ורחוק, בניסיון להציל את העולם. קייסי קופר (זנדאיה) - קייסי קופר היא תלמידה בבית ספר תיכון, גאונית במתמטיקה ומומחית באמנויות לחימה, שחיה חיים כפולים כמרגלת וסוכנת בינלאומית. מריסה קלארק (ורוניקה דאן) - בעלת רוח חופשית וחברותית במיוחד, מריסה היא חברתה הטובה והנאמנה של קייסי. מבינה במיוחד בנושאי אופנה ובנים חמודים. במהלך העונה הראשונה קייסי מגלה לה שהיא מרגלת. מריסה נבהלה אך בסוף התרגלה לעובדה. ארני קופר (קמיל מקפאדן) - ארני הוא אחיה הצעיר של קייסי. הוא גאון בכל הנוגע למחשבים ופריצת חומות אש, אך הוא די מגושם בכל דבר אחר. מקנא בג'ודי ולעיתים מנצל אותה בגלל יכולותיה הרובוטיות. בפרק 19 שבעונה 2 מגלים כי לארני יש רגשות למריסה חברתה הטובה של קייסי. ג'ודי (טריניטי סטוקס) - הצעירה במשפחת קופר, ג'ודי היא טיפוס "ישר ולעניין". אף על פי שבפועל היא רובוט דמוי-אדם מתוחכם הנראה כילדה מקסימה בת 10, לג'ודי יש רגשות ומחשבות משלה, ומשפחתה מתייחסת אליה לא רק כאל רובוט אלא גם כאל ילדה אמיתית וחברה לכל דבר. התאהבה בשחקן במשחק הווידאו של ארני. רוב הבנים בכיתתה מאוהבים בה. קירה קופר (תמי תאוסנד) - אמא של קייסי וארני, מרגלת וסוכנת סמויה. קשוחה אך מאוד אוהבת. קרייג קופר (קאדים הרדיסון) - אבא של קייסי וארני, סוכן חשאי. מגונן על קייסי הרבה. ברט ויליס (רוס באטלר) - סוכן של הארגון, והצד השני. בו זמנית חבר מזויף של קייסי, אך לאחר מכן מתחיל לחבב אותה. בנו של זאיין. ברניס (זנדאיה) - עובדת אצל זאיין וברט. עברה ניתוח לשינוי מראֶה והתחזתה לקייסי אחרי שזאיין וברט חטפו אותה. רק מריסה חשדה בה. זאיין ויליס (פרנסואס צ'או) - חבר לשעבר של קרייג. מאוהב בקירה. אביו של ברט. חטף את קייסי, ולאחר מכן מנסה להפיל בעזרת ברט ובאניס את הארגון, אך קייסי ומשפחתה מונעים זאת. לאחר מכן חוטף גם את ארני וג'ודי אך קרייג וקירה מצילים אותם. בוורלי (שרי שפרד) - מזכירת הארגון. החרימה לקייסי את הגאג'טים של הארגון מפני שקייסי לא הגישה דו"ח על משימה. וולי - חבר בארגון. הדאיג מאוד בטעות את קייסי וארני בקשר להוריהם שנחטפו. גייל קופר (רוז ראיין) - סבתם של ארני וקייסי. הייתה מרגלת פעם ופרשה מהארגון. חזרה להיות סוכנת שהוריהם של קייסי וארני נעלמו. אותלו קופר (צ'ארלי רובינסון) - סבם של ארני וקייסי. היה מרגל פעם ופרש מהארגון. חזר להיות סוכן שהוריהם של קייסי וארני נעלמו. ג'וליאט 'ג'ולי' - (בלה תורן) מופיעה בפרק "פרנויה של מרגלים" מעמידה פנים שהיא חברה של ארני, אך היא בעצם סוכנת אויב ובאה לאסוף מודיעין על משפחת קופר. היא כמעט מצליחה לעשות את זה אבל קייסי עובדת עליה ומנצחת אותה. אמה רוס - (פייטון ליסט) דמות מהסדרה "ג'סי". מופיעה בפרק "ליל כל היללות" חוטפת לארני את החטיף של חג המולד ורבה איתו עד שזורי מגיעה ומתחילה לדבר עם ג'ודי. זורי רוס - (סקיי ג'קסון) דמות מהסדרה "ג'סי" מופיעה בפרק "ליל כל היללות" מדברת עם ג'ודי עד שג'ודי וארני הולכים להביא את המבחנות. אתר האינטרנט הרשמי של קייסי אנדרקאבר "קייסי אנדרקאבר", במסד הנתונים הקולנועיים IMDb (באנגלית) "קייסי אנדרקאבר", באתר Rotten Tomatoes (באנגלית) "קייסי אנדרקאבר", באתר דיסני+ סדרות (באנגלית) "קייסי אנדרקאבר", באתר Hulu סדרות (באנגלית) "קייסי אנדרקאבר", במסד הנתונים הקולנועיים KinoPoisk (ברוסית) לקייסי אנדרקאבר יש עונה 1 מתוכננת באתר m-magazine, עקב היותם של 'בגידה: חלק א', ו'בריחת הרובוט' פרקים כפולים נחשבו 29 "קייסי אנדרקאבר" חודשה לעונה שנייה באתר TVLine, פורסם ב-15 במאי 2015 Watch Zendaya Transform into a Portly Old Man for K.C. Undercover באתר המגזין פיפל #KCUndercover season 3 is going to be MAJOR. #GetReady בחשבון האינסטגרם של ערוץ דיסני